Oficiālais Vēstnesis L 044 , 17/02/1994 Lpp. 0031 - 0032

Speciālizdevums somu valodā: Nodaļa 3 Sējums 56 Lpp. 0052

Speciālizdevums zviedru valodā: Nodaļa 3 Sējums 56 Lpp. 0052



Komisijas Lēmums (1994. gada 16. februāris), ar ko izveido trešo valstu sarakstu, no kurām dalībvalstis atļauj ievest svaigu mājputnu gaļu (94/85/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas Kopienā reglamentē svaigas mājputnu gaļas tirdzniecību un tās importu no trešām valstīm [1], kurā grozījumi izdarīti ar Direktīvu 92/116/EEK [2], un jo īpaši tās 9. pantu, tā kā šā lēmuma pielikumā iekļautajām valstīm, kas parasti veic piegādes dalībvalstīm, ir lūgts ar rakstiskiem apliecinājumiem un attiecīgu dokumentāciju vai pārbaudēm uz vietas pierādīt, ka tās atbilst Kopienas prasībām; tā kā šie apliecinājumi jāizskata Pastāvīgajā veterinārijas komitejā; tā kā šo sarakstu piemēro, ciktāl tas nav pretrunā ar Komisijas Lēmumu 93/342/EEK [3], ar ko nosaka kritērijus trešo valstu klasificēšanai attiecībā uz putnu gripu un Ņūkāslas slimību; tā kā atsevišķos gadījumos var būt vajadzība norādīt valstu daļas, no kurām ir atļauts imports; tā kā šo sarakstu jebkurā laikā var grozīt, ņemot vērā jaunu informāciju vai jaunus apstākļus; tā kā jebkuras valsts iekļaušanu sarakstā jebkurā laikā var pārskatīt, ja jauna informācija, īpaši tā, kas iegūta pārbaudēs uz vietas, liecina, ka nosacījumi attiecīgajā trešā valstī var būt mainījušies vai ka iepriekš saņemtā informācija nav pilnīga, precīza vai pareiza; tā kā, lai pilnīgi saskaņotu svaigas mājputnu gaļas ievešanas nosacījumus, jāņem vērā citi noteikumi, sevišķi tie, kas attiecas uz īpašām dzīvnieku veselības prasībām, sabiedrības veselības aizsardzības prasībām, atlieku plāniem un sertifikāciju, kaut arī trešo valstu saraksts ir to Kopienas pasākumu pamats, kurus piemēro importam no trešām valstīm, kas noteiktas Direktīvā 91/494/EEK; tā kā līdz laikam, kad Komisija pieņems dzīvnieku veselības sertifikāciju svaigas mājputnu gaļas ievešanai no valstīm, kas norādītas šajā sarakstā, dalībvalstis drīkst ievešanai turpināt piemērot dzīvnieku veselības prasības, kas ir spēkā 1994. gada 1. janvārī; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj ievest svaigu mājputnu gaļu saskaņā ar pielikumā ietverto sarakstu. 2. pants Šo lēmumu piemēro no 1994. gada 1. jūlija. 3. pants Šis lēmums ir adresēts visām dalībvalstīm. Briselē, 1994. gada 16. februārī Komisijas vārdā — Komisijas loceklis René Steichen [1] OV L 268, 24.9.1991., 35. lpp. [2] OV L 62, 15.3.1993., 1. lpp. [3] OV L 137, 8.6.1993., 24. lpp. -------------------------------------------------- PIELIKUMS ISO kods | Valsts | Svaiga mājputnu gaļa | Īpašas piezīmes | AR | Argentīna | × | | AT | Austrija | × | | AU | Austrālija | × | | BG | Bulgārija | × | | BR | Brazīlija | × | | CA | Kanāda | × | | CH | Šveice | × | | CL | Čīle | × | | CY | Kipra | × | | CZ | Čehija | × | | FI | Somija | × | | HU | Ungārija | × | | IL | Izraēla | × | | MY | Malaizija | × | Tikai Rietummalaizija | NO | Norvēģija | × | | NZ | Jaunzēlande | × | | PL | Polija | × | | RO | Rumānija | × | | SE | Zviedrija | × | | SK | Slovākija | × | | TH | Taizeme | × | | US | Amerikas Savienotās Valstis | × | | UY | Urugvaja | × | | ZA | Dienvidāfrika | × | | ZW | Zimbabve | × | | --------------------------------------------------